**Ingrid Søfteland Neset** (født 9. mai 1992 i Os, Hordaland) er en prisbelønt norsk fløytist. Hun er datter av gitaristen Terje Neset og pianisten Anne Leni Søfteland Sæbø og søster av vokalist Anna Søfteland Neset og jazz-saksofonist Marius Søfteland Neset. Hun er kjent fra en rekke konserter med orkestre som Bergen Filharmoniske Orkester og fra plateinnspillingen (*Birds* 2013) med sin eldre bror Marius Neset.

Karriere
--------

Neset begynte å spille fløyte i en alder av ti år. Hun var elev ved musikklinja på Langhaugen videregående skole fra 2008–2010. Hun var også en del av talent-klassen «Unge Musikere» på Griegakademiet der hennes lærer var professor Gro Sandvik. Hun har deltatt i mesterklasser med verdenskjente fløytister, som Sharon Bezaly, Ian Clarke, Wissam Boustany. I løpet av sommeren 2009 ble hun invitert til fløyte-workshop i Weggis i Sveits, arrangert av den anerkjente fløytisten og fløytelæreren James Galway.

Neset ga i 2009 fem konserter med trioen Jenter fra Bergen på Fartein Valen-festivalen i Haugesund. Hun spilte med orkesteret Ung Symfoni på Festspillene i Bergen og for den norske kongefamilien på Austevoll samme år. I 2013 deltok hun på brorens album *Birds* med etterfølgende festival-opptredener blant annet på Vossajazz, og deretter på albumet *Escapism* (2013). Neset har samarbeidet med den danske kunstneren Fallulah (Maria Apetri), noe som resulterte i en opptreden på Isle of Wight-Festivalen i England.

Neset har sin utdannelse fra Det Kongelige Danske Musikkonservatorium der hun har studert med solofløytist i Danmark Radios Symfoniorkester; Ulla Miilmann. Fra 2015 har Neset vært ansatt som solofløytist i Stavanger Symfoniorkester. Hun ble i 2016 tildelt Léonie Sonnings Talentpris. Pengepremien skal gå til et stort bestillingsverk av Marius Neset som vil bli fremført på hennes debutkonsert i København den 13. september 2017. I mai 2017 deltok Ingrid Neset i Kobe internasjonale fløyte-konkurranse i Japan, som den eneste fra Norden.

Utmerkelser
-----------

* 2009: Musiker i Året på norske Unge Musiker Konkurranse i Oslo
* 2009: Drømmestipendet
* 2011: Partas Kultur Stipend
* 2013: Unge Stjernen Prisen deles ut av Statkraft i 'Hardanger Musikkfest'
* 2015: Vinneren av årets solist konkurranse tildelt ved Det Kongelige danske musikkonservatorium
* 2016: Léonie Sonnings talentpris

Diskografi
----------

Med Marius Neset
* 2013: *Birds* (Edition Records)

Med Fallulah
* 2013: *Escapism* (Sony Music Entertainment Danmark)

Referanser
----------

1. ↑  Bruarøy, Kjetil Vasby (24. desember 2012). «Musikarfamilie i julestemning». midtsiden.no. Besøkt 3. november 2013.
2. 1 2  Patterson, Ian (17. desember 2012). «Marius Neset: Birds – Review». All About Jazz. Besøkt 3. november 2013.
3. 1 2  Wicklund, Erling (30. april 2013). «Marius Neset – Birds Review». NRK. Besøkt 13. august 2013.
4. 1 2  «Ingrid Søfteland Neset mottar Statkrafts Young Star stipend 2013». HardangerMusikkfest.no. Arkivert fra originalen 2. november 2013. Besøkt 13. august 2013.  «Arkivert kopi». Arkivert fra originalen 2. november 2013. Besøkt 30. april 2017.
5. ↑  «Stavanger Symphony Orchestra - musicians». Stavanger Symfoniorkester. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 30. april 2017.
6. ↑  «Ett steg nærmere den store drømmen». Drommestipendet.no. Besøkt 13. august 2013.
7. ↑  Arstad, Hege (3. desember 2009). «Partas Kulturstipend». Partas.no. Arkivert fra originalen 23. oktober 2013. Besøkt 3. november 2013.
8. ↑  «Fløytist vant Young Star-prisen». Hardanger Musikkfest. Besøkt 3. november 2013.
9. ↑  «Trondheim jazzorkester og Marius Neset». Vossajazz. Arkivert fra originalen 5. november 2013. Besøkt 3. november 2013.
10. ↑  «Fløjtenist vinder DKDM's solistkonkurrence» **(dansk)**. DKDM.dk. Besøkt 4. mai 2015.

Eksterne lenker
---------------

* (en) Ingrid Søfteland Neset på Discogs Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** Discogs
 |